Dzirnezers

Dzirnezers ir atteku ezers Ādažu novada Carnikavas pagastā, Gaujas labajā krastā. Ar Gauju to savieno regulēta notece – Dzirnupe. Ezerā ir piecas salas, lielākās ir Vadoņa sala (arī Kārļa Ulmaņa sala; 1,7 ha), Krievu sala (1,1 ha) un Sudrabsaliņa. Divas nelielas salas atrodas ar Garās salas pussalu atdalītajā līcī (t.s. Mazajā Dzirnezerā).

Ezera dibens dūņains, krasti lēzeni, zemi. Makrofīti: meldri, niedres, vilkvālītes, elši, vārnkājas, velnarutki, hāras, trejdaivu ūdensziedi, kalmes, ūdensrozes, lēpes, glīvenes, daudzlapes. Dzīvo vairāku zivju sugas, ūdensputnu ligzdošanas vieta.

Krastos atrodas vairāki vasarnīcu ciemati, kuri ietilpst Gaujas (Zvejnieks, Salūts) un Siguļu (Dzirnupe) ciemu robežās. Vairākas peldvietas. Tuvu ezera dienvidaustrumu krastam atrodas Pulksteņezers.

 Atsauces 

Kategorija:Ādažu novada ezeri
Kategorija:Carnikavas pagasts